als_Latn dik_Latn sag_Latn
Nënkryetari i LSI, Luan Rama ka dalë sërish në një deklaratë për shtyp. Rama tha se LSI ka njoftuar ambasadën amerikanë në Tiranë, por dhe ambasadorët e tjerë të BE lidhur me situatën në vend.
“Kemi vënë në dijeni ambasadën e SHBA dhe ambasadorët të tjerë të BE për të tërhequr vëmendjen pasi atje mund të përshkallëzohet situata dhe të bëhet më e rëndë”.
Nënkryetari i LSI u bëri thirrje institucioneve që të monitorojnë zonat dhe sidomos atë të Durrësit dhe Shijakut.
“Në disa zona zgjedhore në qarkun e Durrësit ka një përshkallëzim dhe rritje të ndërhyrjes së grupeve kriminale që ushtrojnë presion mbi votuesit në afërsi apo brenda qendrave të votimit. Më alarmante është situata në zonën e Shijakut e cila është totalisht jashtë kontrollit të strukturave të policisë së shtetit. Atje strukturat e policisë janë inekzistente, grupe të armatosura që lëvizin me mjete të blinduara dhe me targa false dhe me suport të spikatur të Rilindjes, vazhdojnë të ushtrojnë presion mbi qytetarët”.
Grupe të armatosura që lëvizin në zonat e votimi dhe policia nuk është e pranishme.
Gjithashtu, Rama tha se individë të spikatur të Rilindjes vazhdojnë të ushtrojnë presion mbi qytetarët.
“Ndërkohë në Lezhë grupe kriminale lëvizin lirë në zonat zgjedhore pa pasur aspak vëmendjen e strukturave të policisë së shteti të cilat nuk kanë komunikim ne Ministrinë e Brendshme. Ftoj qytetarët me përgjegjësi të shmangin rënien në provokime të grupeve kriminale dhe të vazhdojnë të marrin pjesë në votim,e pasi vota e tyre është ndëshkimi i parë. Njerëzit që i suportojnë këta kriminele do të përgjigjen një më një. Shqipëria nuk mund të jetë më vend i shenjtë i krimit dhe drogës.
Një drejtor i policisë është nën akuzë për veprën penale dhe shkelej të ligjit është nën urdhrat e grupeve kriminale kjo është dokumentuar dhe denoncuar. Edhe dokumentuar në Shijak dhe zona të tjera të vendit. Vota e qytetarëve është më e fortë sesa arma e krimineleve”.
als_Latn als_Latn als_Latn als_Latn als_Latn als_Latn als_Latn als_Latn